Center for Formidling

Frederiksholms Kanal 12

1220 København K

Tlf 33 13 44 11

MOB 41 20 60 19

E-MAIL nynne.bojsen.faartoft@natmus.dk



|  |
| --- |
|  |
|  | 6. februar 2014 |  |  |  |

**Tag tidsmaskinen til Japan i vinterferien**

Lav din egen samurai-maske, fold fine papirparasoller, forevig dig selv i en ægte japansk fotomaskine og meget mere. I vinterferien går turen til Nationalmuseet nemlig i virkeligheden til Japan.

I vinterferien kan hele familien tage tidsmaskinen tilbage til 1800-tallets Japan. Her åbner Nationalmuseets workshop ”Børnenes Japan”, som er inspireret af særudstillingen ”Pigen og Parasollen” – og den kan man selvfølgelig også se i vinterferien.

Både børn og voksne kan klæde sig ud i gammeldags, japansk tøj og forevige sig selv i samurai-udklædning eller smukke, blomstrede kimonoer i sarte farver. Bagefter kan du farvelægge fotografiet – ligesom man gjorde i Japan for over 100 år siden.
Du kan også lave japanske postkort, designe din helt egen samurai-maske og folde flotte drømmeparasoller til Nationalmuseets japanske drømmehimmel.

Når du har leget med 1800-tallets Japan, kan du tage tidsmaskinen frem til nutiden og helt ind i en ægte, japansk fotomaskine i særudstillingen ”Pigen og Parasollen”. Her kan du tage purikura-snapshots af dig selv, dine forældre og søskende og bagefter kan I dekorere billederne i fotomaskinen. Mulighederne er uendelige: Du kan give din far lange øjenvipper og din mor butterfly og krone på, skrive søde hilsener på billederne eller plastre dem til med hjerter og smækkys. God tur til Japan!

**Børnenes Japan - børneworkshop**
**Datoer:** D. 9. februar og d. 11 til d. 16. februar (skolernes vinterferie) samt alle søndage i marts.
**Tidspunkt:** kl. 13-15
**Pris:** kr. 30,- pr. barn (børn under 3 år er gratis)

**Aktiviteter for voksne på Nationalmuseet i vinterferien**
- Live-vævning i vinterferien: Oplev navajo-væver William Whitehair væve i Nationalmuseets nye særudstilling ”Edderkoppekvindens spind – tæpper fra navajo-indianerne”.

- Lørdagsakademiet d. 15. februar: Følg museumsinspektør Mille Gabriel, når navajo-væver William Whitehair fortolker og fortæller om museets enestående samling af navajo-tæpper.
 *Læs mere om ”Edderkoppekvindens spind”, Lørdagsakademiet og Nationalmuseets andre vinterferietilbud på:* [*http://natmus.dk/nationalmuseet/aktiviteter/vinterferie/*](http://natmus.dk/nationalmuseet/aktiviteter/vinterferie/)

**For yderligere information kontakt:**

Nynne Bojsen Faartoft, presse- og kommunikationsmedarbejder, Nationalmuseet. Tlf. 41 20 60 19.